02014D0029(01) — ET — 22.08.2017 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

▼M1

EUROOPA KESKPANGA OTSUS,

2. juuli 2014,

komisjoni rakendusmääruste (EL) nr 680/2014 ja (EL) 2016/2070 (EKP/2014/29) alusel järelevalve alla kuuluvate üksuste poolt riiklikele pädevatele asutustele esitatud andmete edastamise kohta Euroopa Keskpangale (2014/477/EL)







Artikkel 1

Kohaldamisala

Käesolev otsus kehtestab ühtse järelevalvemehhanismi raammääruse artikli 21 kohaselt korra, mis käsitleb järelevalve alla kuuluvate üksuste poolt riiklikele pädevatele asutustele esitatud andmete edastamist EKP-le rakendusmääruse (EL) nr 680/2014 ja rakendusmääruse (EL) 2016/2070 alusel ( 1 ).

▼B

Artikkel 2

Mõisted

Käesolevas otsuses kasutatakse ühtse järelevalvemehhanismi raammääruse mõisteid.

▼M1

Artikkel 3

Andmete edastamise kuupäevad

1. Riiklikud pädevad asutused edastavad EKP-le artiklis 1 nimetatud ning neile aruannetes järelevalve alla kuuluva üksuse poolt esitatud andmed järgmistel andmete edastamise kuupäevadel:

1. rakendusmääruses (EL) nr 680/2014 ja rakendusmääruse (EL) 2016/2070 artiklis 4 osutatud asjaomastele aruannete esitamise kuupäevadele järgneval kümnendal tööpäeval hiljemalt kell 12.00 Kesk-Euroopa ( 2 ) aja järgi järgmiste üksuste kohta:

a) olulised järelevalve alla kuuluvad üksused, mis esitavad andmeid kõrgeimal konsolideerimise tasandil liikmesriigis;

b) olulised järelevalve alla kuuluvad üksused, mis ei kuulu järelevalve alla kuuluvasse gruppi;

c) järelevalve alla kuuluvad üksused, kui nad liigitatakse oma liikmesriigis oluliseks vastavalt kolme kõige olulisema krediidiasutuse kriteeriumile, ning mis esitavad konsolideeritud või individuaalseid andmeid, kui konsolideeritud andmete esitamine ei ole kohustuslik;

d) muud järelevalve alla kuuluvad üksused, mis esitavad konsolideeritud või individuaalseid andmeid, kui konsolideeritud andmete esitamine ei ole kohustuslik, ja mis on kantud Euroopa Pangandusjärelevalve otsuse EBA/DC/2015/130 ( 3 ) artikli 2 ja Euroopa Pangandusjärelevalve otsuse EBA/DC/2016/156 ( 4 ) artikli 2 alusel nende asutuste nimekirja, kes esitavad aruandeid Euroopa Pangandusjärelevalvele;

2. rakendusmääruses (EL) nr 680/2014 ja rakendusmääruse (EL) 2016/2070 artiklis 4 osutatud asjaomaste aruannete esitamise kuupäevale järgneva 25. tööpäeva tööaja lõpuks järgmiste üksuste kohta:

a) olulised järelevalve alla kuuluvad üksused, mis esitavad konsolideeritud või allkonsolideeritud andmeid, kui need andmed ei ole esitatud vastavalt lõikele 1;

b) järelevalve alla kuuluvasse gruppi kuuluvad olulised järelevalve alla kuuluvad üksused, mis esitavad individuaalseid andmeid, kui need andmed ei ole esitatud vastavalt punktile 1;

c) vähem olulised järelevalve alla kuuluvad üksused, mis esitavad andmeid kõrgeimal konsolideerimise tasandil liikmesriigis, kui need andmed ei ole esitatud vastavalt punktile 1;

d) vähem olulised järelevalve alla kuuluvad üksused, mis ei kuulu järelevalve alla kuuluvasse gruppi, kui need andmed ei ole esitatud vastavalt punktile 1;

4. rakendusmääruses (EL) nr 680/2014 ja rakendusmääruses (EL) 2016/2070 artiklis 4 osutatud osutatud asjaomaste aruannete esitamise kuupäevale järgneva 35. tööpäeva tööaja lõpuks järgmiste üksuste kohta:

a) vähem olulised järelevalve alla kuuluvad üksused, kes esitavad andmeid konsolideeritud ja allkonsolideeritud tasandil, kui need andmed ei ole esitatud vastavalt punktidele 1 ja 2;

b) järelevalve alla kuuluvasse gruppi kuuluvad vähem olulised järelevalve alla kuuluvad üksused, kes esitavad individuaalseid andmeid, kui need andmed ei ole veel esitatud vastavalt punktile 1.

2. Erandina lõikest 1 esitavad riiklikud pädevad asutused EKP-le rakendusmääruse (EL) 2016/2070 artiklis 5 osutatud andmed järgmistel aruannete esitamise kuupäevadel:

1. iga kalendriaasta 11. novembrile järgneval kümnendal tööpäeval hiljemalt kell 12.00 Kesk-Euroopa aja järgi järgmiste üksuste kohta:

a) olulised järelevalve alla kuuluvad üksused, mis esitavad andmeid kõrgeimal konsolideerimise tasandil liikmesriigis;

b) olulised järelevalve alla kuuluvad üksused, mis ei kuulu järelevalve alla kuuluvasse gruppi;

c) järelevalve alla kuuluvad üksused, kui nad liigitatakse oma liikmesriigis oluliseks vastavalt kolme kõige olulisema krediidiasutuse kriteeriumile ja kes esitavad konsolideeritud või individuaalseid andmeid, kui konsolideeritud andmete esitamine ei ole kohustuslik;

d) muud järelevalve alla kuuluvad üksused, mis esitavad konsolideeritud või individuaalseid andmeid, kui konsolideeritud andmete esitamine ei ole kohustuslik, ja mis on kantud Euroopa Pangandusjärelevalve otsuse EBA/DC/2016/156 artikli 2 alusel nende asutuste nimekirja, kes esitavad aruandeid Euroopa Pangandusjärelevalvele;

2. iga kalendriaasta 11. novembrile järgneva 25. tööpäeva tööaja lõpuks järgmiste üksuste kohta:

a) olulised järelevalve alla kuuluvad üksused, mis esitavad konsolideeritud või allkonsolideeritud andmeid, kui need andmed ei ole esitatud vastavalt punktile 1;

b) järelevalve alla kuuluvasse gruppi kuuluvad olulised järelevalve alla kuuluvad üksused, mis esitavad individuaalseid andmeid, kui need andmed ei ole esitatud vastavalt punktile 1;

c) vähem olulised järelevalve alla kuuluvad üksused, mis esitavad andmeid kõrgeimal konsolideerimise tasandil liikmesriigis, kui need andmed ei ole esitatud vastavalt punktile 1;

d) vähem olulised järelevalve alla kuuluvad üksused, mis ei kuulu järelevalve alla kuuluvasse gruppi, kui need andmed ei ole esitatud vastavalt punktile 1;

3. iga kalendriaasta 11. novembrile järgneva 35. tööpäeva tööaja lõpuks järgmiste üksuste kohta:

a) vähem olulised järelevalve alla kuuluvad üksused, kes esitavad andmeid konsolideeritud ja allkonsolideeritud tasandil, kui need andmed ei ole esitatud vastavalt punktidele 1 ja 2;

b) järelevalve alla kuuluvasse gruppi kuuluvad vähem olulised järelevalve alla kuuluvad üksused, kes esitavad individuaalseid andmeid, kui need andmed ei ole esitatud vastavalt punktile 1.

▼B

Artikkel 4

Andmete kvaliteedi kontroll

▼M1

1. Riiklikud pädevad asutused jälgivad ja tagavad, et EKP-le kättesaadavaks tehtud andmed on kvaliteetsed ja usaldusväärsed. Riiklikud pädevad asutused kohaldavad EBA poolt välja töötatud, ajakohastatavaid ja avaldatavaid valideerimiseeskirju. Samuti kohaldavad riiklikud pädevad asutused EKP poolt koostöös riiklike pädevate asutustega välja töötatud täiendavaid andmete kvaliteedi kontrolli meetmeid.

▼B

2. Lisaks valideerimiseeskirjade ja kvaliteedi kontrollimise meetmete järgimisele esitatakse andmed vastavalt järgmistele täiendavatele täpsuse miinimumnõuetele:

a) riiklikud pädevad asutused esitavad kohalduvatel juhtudel teabe esitatud andmetest ilmnevate arengutendentside kohta ning

b) teave peab olema täielik: võimalikest lünkadest tuleb teatada, neid EKP-le selgitada ja need täita põhjendamatu viivituseta.

Artikkel 5

Kvalitatiivne teave

1. Riiklikud pädevad asutused esitavad EKP-le põhjendamatu viivituseta vastavad selgitused, kui andmete kvaliteeti vastavas taksonoomia tabelis ei ole võimalik tagada.

2. Lisaks teatavad riiklikud pädevad asutused EKP-le esitatud andmetes tehtavate oluliste täpsustuste põhjused.

Artikkel 6

Edastamisformaadi spetsifikatsioon

▼M1

1. Riiklikud pädevad asutused edastavad käesolevas otsuses määratletud andmed vastavalt EBA poolt välja töötatava, ajakohastatava ja avaldatava asjaomase andmepunkti mudeli ning eXtensible Business Reporting Language'i taksonoomiale.

▼B

2. Järelevalve alla kuuluvad üksused identifitseeritakse andmete edastamisel, kasutades juriidilise isiku (eel)tunnust.

Artikkel 7

Aruandluse alguse kuupäevad

1. Artikli 3 lõikes 1 nimetatud aruandluse esimesteks aruandekuupäevadeks on otsuse EBA/DC/090 artiklis 8.8.1 määratud kuupäevad.

2. Artikli 3 lõigetes 2, 3 ja 4 nimetatud aruandluse esimeseks aruandekuupäevaks on 31. detsember 2014.

▼M1

Artikkel 7a

Aruandluse algus pärast Euroopa Keskpanga otsuse (EL) 2017/1493 (EKP/2017/23) jõustumist

1. Riiklikud pädevad asutused edastavad rakendusmääruse (EL) 2016/2070 kohaselt neile edastatud andmed vastavalt Euroopa Keskpanga otsusele (EL) 2017/1493 (EKP/2017/23) ( 5 ) alates esimesest andmete esitamise kuupäevast pärast nimetatud otsuse jõustumist.

2. Riiklikud pädevad asutused edastavad rakendusmääruse (EL) nr 680/2014 kohaselt Euroopa Pangandusjärelevalve otsuse EBA/DC/2016/156 artikli 2 alusel aruandekohustuslike asutuste nimekirja kantud asutuste poolt vastavalt artikli 3 lõike 1 punkti 1 alapunktile d neile esitatud aruanded alates esimesest andmete esitamise kuupäevast pärast otsuse (EL) 2017/1493 (EKP/2017/23) rakendumist.

▼B

Artikkel 8

Üleminekusätted

1. 2014. aasta aruandekuupäeva osas on riiklike pädevate asutuste poolt artikli 3 lõikes 1 nimetatud andmete esitamise kuupäevadeks otsuse EBA/DC/090 artiklis 8.8.2 määratud kuupäevad.

2. Perioodi 31. detsembrist 2014 ja kuni 31. detsembrini 2015 aruandekuupäevade osas on riiklike pädevate asutuste poolt artikli 3 lõikes 3 nimetatud andmete esitamise kuupäevadeks järelevalve alla kuuluvate üksuste poolt riiklikele pädevatele asutustele aruannete esitamise kuupäevale järgneva 30. tööpäeva tööaja lõpp.

3. Enne 4. novembrit 2014 edastavad riiklikud pädevad asutused EKP-le artiklis 1 nimetatud teabe järgmiste üksuste kohta:

a) järelevalve alla kuuluvad grupid ja järelevalve alla kuuluvad üksused, mis kuuluvad põhjalikule hindamisele vastavalt otsusele EKP/2014/3 ( 6 );

b) muud osalevas liikmesriigis asuvad järelevalve alla kuuluvad grupid ja järelevalve alla kuuluvad üksused, kui nad on kantud otsuse EBA/DC/090 artikli 3 alusel nende asutuste nimekirja, kes esitavad aruandeid Euroopa Pangandusjärelevalvele.

Artikkel 9

Adressaadid

Käesolev otsus on adresseeritud osalevate liikmesriikide riiklikele pädevatele asutustele.